Luis Ocaña

Jesús Luis Ocaña Pernía (Priego, Cuenca, Espainia, 1945eko ekainaren 9a - Mont-de-Marsan, Frantzia, 1994ko maiatzaren 19a) espainiar txirrindulari ospetsua izan zen. 1973an Frantziako Tourrean garaipena lortu zuen.

Txirrindularitzaren historiako txirrindulari onenetako bat izan zen Ocaña, 1970eko hamarraldian Eddy Merckxi itzala egin zion bakarra. Mendiko probetan nabarmendu zen, baina ez zen atzean geratzen erlojuaren aurkako probetan, edo ibilbide lauetan. Bere txirrindulari karreran, 1967 eta 1977 bitartean, 110 garaipen lortu zituen.

Biografia 
1969ko Midi Libre izan zuen lehen garaipen aipagarria.

1970ean Espainiako Itzulia, Kataluniako Itzulia, eta Baracchi proba irabazi zituen.

1971ko Frantziako Itzulian, Eddy Merckxi aurrea hartu ondoren mendiko proba guztietan (honekiko 7 minutu t'erdi inguruko abantaila zuen), erori egin zen Col de Menteko jaitsieran eta bertan behar utzi behar izan zuen lasterketa, garaipena eskura zuenean.

1973an, Euskal Herriko eta Frantziako itzuliak, bigarren hori alde handiz, gainera (bigarrenari, Theveneti, ia 16 minutu atera baitzizkion).

1974an hirugarren izan zen munduko txapelketan.

Espainiako Itzulian bigarren izan zen 1969, 1973 eta 1976 urteetan, eta hirugarren 1971n.

Azken urte horretan, Nazioen Sari Nagusia irabazi zuen.

1994. urtean bere buruaz beste egin zuen, depresio baten ondorioz, arazo ekonomikoak eta C hepatitis jasan ondoren.

Palmaresa

Sailkapen orokorra Itzuli Handietan

Erreferentziak

Kanpo estekak 
 
  Luis Ocañaren biografia elmundo.es webgunean

Cuenca probintziako jendea
Espainiako txirrindulariak
Euskal Herriko Itzuliaren irabazleak
Frantziako Tourraren irabazleak
Espainiako Vueltaren irabazleak
Espainiako suizidak